
PREDLOG SKLEPA EVROPSKEGA PARLAMENTA
o zahtevi za odvzem imunitete Angeliki Niebler
(2025/2175(IMM))
Evropski parlament,
–	ob upoštevanju zahteve za odvzem imunitete Angeliki Niebler, ki jo je evropska glavna tožilka posredovala s pismom z dne 21. julija 2025 in nato še potrdila s pismom z dne 1. septembra 2025 v zvezi s predkazenskim postopkom, ki bo sprožen zoper Angeliko Niebler, in ki je bila razglašena na plenarnem zasedanju 10. septembra 2025,
–	po zagovoru Angelike Niebler dne 15. aprila 2026 v skladu s členom 9(6) Poslovnika,
–	ob upoštevanju členov 8 in 9 Protokola št. 7 o privilegijih in imunitetah Evropske unije ter člena 6(2) Akta o volitvah poslancev Evropskega parlamenta s splošnimi neposrednimi volitvami z dne 20. septembra 1976,
–	ob upoštevanju Uredbe Sveta (EU) 2017/1939 z dne 12. oktobra 2017 o izvajanju okrepljenega sodelovanja v zvezi z ustanovitvijo Evropskega javnega tožilstva[footnoteRef:1] in zlasti člena 29(2), [1:  UL L 283, 31.10.2017, str. 1.] 

–	ob upoštevanju sodb Sodišča Evropske unije z dne 21. oktobra 2008, 19. marca 2010, 6. septembra 2011, 17. januarja 2013 in 19. decembra 2019[footnoteRef:2], [2:  Sodba Sodišča z dne 21. oktobra 2008, Marra/De Gregorio in Clemente, C-200/07 in C-201/07, ECLI:EU:C:2008:579; sodba Splošnega sodišča z dne 19. marca 2010, Gollnisch/Parlament, T-42/06, ECLI:EU:T:2010:102; sodba Sodišča z dne 6. septembra 2011, Patriciello, C-163/10, ECLI: EU:C:2011:543; sodba Splošnega sodišča z dne 17. januarja 2013, Gollnisch/Parlament, T-346/11 in T-347/11, ECLI:EU:T:2013:23 in sodba Sodišča z dne 19. decembra 2019, Junqueras Vies, C-502/19, ECLI:EU:C:2019:1115.] 

–	ob upoštevanju člena 46 ustave Zvezne republike Nemčije,
–	ob upoštevanju člena 5(2), člena 6(1) in člena 9 Poslovnika,
–	ob upoštevanju poročila Odbora za pravne zadeve (A10‑0127/2026),
A.	ker je evropska glavna tožilka v pismu z dne 21. julija 2025 in nato še 1. septembra 2025 predložila zahtevo za odvzem imunitete Angeliki Niebler, poslanki Evropskega parlamenta, izvoljeni v Nemčiji, v zvezi z očitanimi kaznivimi dejanji, storjenimi med letoma 2017 in 2025;
B.	ker je v zahtevi, ki temelji na informacijah zasebne stranke, ki je bila od avgusta 2021 do septembra 2023 zaposlena pri zadevni poslanki, navedeno, da je Angelika Niebler od leta 2017 naprej, tj. v osmem, devetem in desetem parlamentarnem obdobju, domnevno neupravičeno zahtevala povračilo potnih stroškov za potovanja v Strasbourg in Bruselj in akreditiranim parlamentarnim pomočnikom in lokalnim pomočnikom začasno nalagala delo za zasebne namene ali namene, ki niso povezani z njeno vlogo poslanke Evropskega parlamenta in/ali opravljanjem parlamentarnih nalog, poleg tega pa naj bi tudi zaposlila lokalnega pomočnika, ki je delal izključno za nekdanjega poslanca Evropskega parlamenta iz iste stranke, vendar mu je Evropski parlament izplačeval plačo za delo pri Angeliki Niebler; ker je v zahtevi navedeno, da glede na prejete informacije obstaja začetni sum, da so bila sredstva za stroške parlamentarne pomoči porabljena v nasprotju s členom 29(2) Sklepa predsedstva z dne 11. septembra 2023 o izvedbenih ukrepih v zvezi s statutom poslancev Evropskega parlamenta[footnoteRef:3]; ker očitano dejanje zato pomeni kaznivo dejanje goljufije v skladu s členom 263(1) in (3) nemškega kazenskega zakonika; [3:  Sklep predsedstva z dne 11. septembra 2023 o izvedbenih ukrepih v zvezi s statutom poslancev Evropskega parlamenta ter razveljavitvi sklepa predsedstva z dne 19. maja in 9. julija 2008 (UL C, C/2024/2814, 26.4.2024, ELI: http://data.europa.eu/eli/C/2024/2814/oj). ] 

C.	ker je bila Angelika Niebler na evropskih volitvah maja 2014, maja 2019 in junija 2024 izvoljena v Evropski parlament in je bila v času očitanih kaznivih dejanj torej poslanka Evropskega parlamenta; 
D.	ker očitana kazniva dejanja in posledična zahteva za odvzem imunitete Angeliki Niebler torej niso povezani z mnenjem, ki bi ga izrekla, ali njenim glasovanjem pri opravljanju njenih dolžnosti v smislu člena 8 Protokola št. 7 o privilegijih in imunitetah Evropske unije;
E.	ker v skladu s členom 9, prvi odstavek, točka (a), Protokola št. 7 o privilegijih in imunitetah Evropske unije med zasedanjem Evropskega parlamenta njegovi poslanci na ozemlju svoje države uživajo imunitete, priznane poslancem parlamenta te države članice;
F.	ker člen 46(2), (3) in (4) ustave Zvezne republike Nemčije določa:
„(2)	Za kaznivo dejanje je poslanca dovoljeno klicati na odgovornost ali prijeti le z dovoljenjem nemškega zveznega parlamenta, razen če je bil prijet med storitvijo kaznivega dejanja ali v teku naslednjega dne.
(3)	Dovoljenje nemškega zveznega parlamenta je potrebno tudi ob vsaki drugačni omejitvi osebne svobode poslanca ali ob uvedbi postopka zoper poslanca na podlagi člena 18.
(4)	Vsak kazenski postopek in vsak postopek na podlagi člena 18 zoper poslanca, vsak odvzem prostosti ali drugačna omejitev njegove osebne svobode se na zahtevo nemškega zveznega parlamenta odložijo.“;
G.	ker je namen poslanske imunitete iz Protokola št. 7 o privilegijih in imunitetah Evropske unije zaščititi Parlament in njegove poslance pred sodnimi postopki v zvezi z dejavnostmi, ki jih izvajajo pri opravljanju parlamentarnih dolžnosti in jih ni mogoče ločiti od teh dolžnosti;
H.	ker v skladu s členom 5(2) Poslovnika parlamentarna imuniteta ni osebni privilegij poslanca, temveč je jamstvo neodvisnosti Parlamenta kot celote in njegovih poslancev;
[bookmark: _Hlk227752086][bookmark: _Hlk227752575]I.	ker je treba vsako odločitev oblikovati na podlagi informacij in pojasnil, predloženih v tej zadevi; ker obstajajo resne nejasnosti glede elementov in motivov pritožbe, na kateri temelji zahteva za odvzem imunitete, vključno z anonimnostjo pritožbe, kar onemogoča njeno smiselno oceno in zaradi česar ni mogoče izključiti možnosti, da je pritožbo vložila fizična oseba z neposrednim političnim motivom, da bi ogrozila zadevno poslanko; ker poleg tega časovni okvir in selektivna narava pritožbe podpirata te pomisleke, zlasti glede na pomembno politično vlogo poslanke; ker nedoslednosti v zahtevi, vključno z očitno nenatančnostjo glede točnih finančnih zneskov in posebnimi okoliščinami domnevne kršitve, vzbujajo zaskrbljenost, da je bil namen postopka morda škodovati ugledu Angelike Niebler;
[bookmark: _Hlk223449412]J.	ker se zato zdi, da gre za zadevo, v kateri je mogoče domnevati, da je podan primer fumus persecutionis, tj. „konkretnih elementov“[footnoteRef:4], ki kažejo, da bi lahko bil namen zadevnega sodnega postopka škodovati politični dejavnosti Angelike Niebler in zlasti njeni dejavnosti, ki jo izvaja kot poslanec Evropskega parlamenta; [4:  Sodba Sodišča z dne 17. septembra 2020, Troszczynski/Parlament, C-12/19 P, ECLI:EU:C:2020:725, odstavek 26.] 

K.	ker Parlamenta ni mogoče enačiti s sodiščem in ker poslanec v zvezi s postopkom za odvzem imunitete ne sme biti obravnavan kot „obtoženec“[footnoteRef:5]; [5:  Sodba Splošnega sodišča z dne 30. aprila 2019, Briois/Parlament, T-214/18, ECLI:EU:T:2019:266.] 

1.	sklene, da se Angeliki Niebler ne odvzame imuniteta;
2.	naroči svoji predsednici, naj ta sklep in poročilo pristojnega odbora nemudoma posreduje Evropskemu javnemu tožilstvu in Angeliki Niebler.





<PathFdR>RR\1343291SL.docx</PathFdR>		PE<NoPE>784.494</NoPE><Version>v03-00</Version>
SL	Združena v raznolikosti	SL
PE<NoPE>784.494</NoPE><Version>v03-00</Version>	1/2	<PathFdR>RR\1343291SL.docx</PathFdR>
SL
<PathFdR>RR\1343291SL.docx</PathFdR>	1/2	PE<NoPE>784.494</NoPE><Version>v03-00</Version>
		SL
[bookmark: ProcPageRR][bookmark: _Toc229557236]INFORMACIJE O SPREJETJU
V PRISTOJNEM ODBORU
	Datum sprejetja
	5.5.2026
	
	
	

	Izid končnega glasovanja
	+:
–:
0:
	16
3
3




image1.png




